Pólsk kvikmyndahátð er haldin í Valhöll á Eskifirði um helgina. Sex kvikmyndir verða sýndar og segir skipuleggjandinn mikilvægt að Íslendingar kynnist betur pólskri menningu og þeirri öflugu kvikmyndagerð sem iðkuð er í Póllandi.
Olga JabBoDska, er stjórnandi hátíðarinnar sem haldin er í samvinnu við Menningarstofu Fjarðabyggðar. Hún lærði við kvikmyndaskólann í Lodz, stærsta kvimyndaskóla Póllands,og starfaði við dreifingu kvikmynda í Póllandi. Hún hefur verið á Íslandi í átta ár og býr nú á Fáskrúðsfirði.
Olga segist vilja kynna Íslendingum pólska kvikmyndagerð. Ekki gefist mörg tækifæri til að horfa á pólskar kvikmyndir á Austurlandi en auk þess vill hún líka sýna að Pólland sé áhugavert land til kvikmyndagerðar.
Á dagskrá er meðal annars pólska grímyndin Rejs, eða Skemmtisiglingin, frá árinu 1971. Hún er eins og Sódóma Reykjavík eða Með allt á hreinu þeirra Pólverja og fólk talar stundum sín á milli með frösum úr henni.
Margir Pólverjar búi á Íslandi og mikilvægt sé að þekkja menningu nágranna sinna. Kannski geti þessi pólska kvikmyndahátið orðið til þess að fólk á svæðinu fái ekki bara meiri áhuga á pólskri kvikmyndagerð heldur líka á pólskri menningu og sögu.
Frægasta grínmynd Pólverja verðu sýnd á pólskri kvikmyndahátíð á Eskifirði um helgina. Skipuleggjandinn vonar að þeir sem mæta kynnist ekki bara pólskri kvikmyndagerð heldur einnig sögu og menningu landsins. 